Безумоўна, цудоўна, калі работа з падлеткамі прыносіць станоўчы вынік. Але, як бачыце, здараецца і так, што дзеці не паддаюцца ўплыву. Прывяду яшчэ адзін прыклад. У дачыненні да 17-гадовага Косці была ўзбуджана крымінальная справа па артыкуле 328 (незаконны абарот наркатычных сродкаў). Хлопцу была назначана мера пакарання ў выглядзе абмежавання волі без накіравання ў выхаваўчую ўстанову адкрытага тыпу. Тым не менш замест таго, каб старацца сябе добра зарэкамендаваць і такім чынам пазбегнуць пакарання, падлетак пачаў здзяйсняць крадзяжы на тэрыторыі раёна. Менавіта па гэтай прычыне зараз ён знаходзіцца ў следчым ізалятары.